Ad-Dahna

Ad-Dahna ei un desèrt d'Arabia Saudita. Ei un corredèr de terra arenenca que forma coma una mena d'olha e connecta eth desèrt d'an-Nafud en eth nòrd damb Rub' al-Khali en eth sud.

Era sua longada ei de més de 1000 Km e ei plaçat ath cant des Montanhes de Twaik en er èst. Totun a pas de més de 80 Km d'amplada. Ei considerat tamben coma era part geografica que dessepara era provincia d'Al-Ahsa dera de Najd.

Eth desèrt d'Ahsa ei tamben ua linha que connecta es grans desèrts d'Arabia Saudita.

Eth desèrt ei ua seria de sèt desèrts successius desseparats er un der aute per planèrs (1). Es carreteres passen a trauers d'Al-dahna e amassen Kowait damb Al-Zifi e Riyadh e tamben amassen Riyahd damb Hasa.

Eth desèrt d' Al-Dahna ei format per dunes de sorra plan nautes  que se bolegeuen orizontaument e son aperades veins. Quauqu'unes d'eres son de color vermelh pr'amor que contenen plan d'oxids de hérre.

 Baumes 

Dejós des durs desèrts d'Arabia Saudita i a crambes hosques e complesses plees d'estructures cristallines damb estalactites e estalagmites. 

Era hanga que forma eth terra deth planèr de Summan ei ua area karstica plaçada en er èst deth desèrt d'ad-Dahna conten plan de baumes, conegudes locauments coma Dahls.

Quauqu'ns an de dintrades que daurissen d'autes baumes e beri uees porten enquia corredèrs qu'an diuersi quilometri de longada. Es bedoins locaus coneishen aguestes baumes de tostemps e beri ues an sigut utilizades coma honts d'aiga.

An siggut estudiades sistematicaments en er an 1981 e dempús explorades e descrites peth Saudi Geological Survey.

350px|Eth desèrt d'ad-Dahna a forma d'olha

 Referencies 

1.- ^ a b "Al-Dahnā". Encyclopaedia Britannica. Retrieved 5 February 2013.  

 Bibliografia 

Aguest article incorpora un texte dera publiacion de domini public: Wood, James, ed. (1907). "article name needed". The Nuttall Encyclopædia. London and New York: Frederick Warne.